তিনি আরও বলেন, ‘সিনহা সাহেব যখন প্রধান বিচারপতি ছিলেন তখন আমি সুপ্রিম কোর্ট বারের সভাপতি ছিলাম। তার সঙ্গে আমার ওঠা-বসার সুযোগ হয়েছে। আমি যতটুকু জানি, উনি যে কথাগুলো বলেছেন, তিনি অসুস্থ নয়, তাকে জোর করে অসুস্থ বানানো হয়েছে। এগুলো কখনও কোনো সময় আমাদের কাছে উনি বলতে পারতেন। বার অ্যান্ড বেঞ্চ কাছাকাছি। একে অপরের পরিপূরক। কিন্তু বলেননি। বাইরে গিয়ে তিনি যে বইটি লিখেছেন তার ভেতরে যে তথ্যগুলো লিখেছেন এগুলো অসত্য ও উদ্দেশ্যেপ্রণোদিত। রাজনৈতিক উদ্দেশ্যপ্রণোদিত- এজন্য বলছি, এমন একটি সময়ে লিখেছেন উনি যাওয়ার প্রায় এক বছর পর। এতদিন পর একটি বই বের করেছেন ধূম্রজাল সৃষ্টির জন্য, চমক সৃষ্টির জন্য।’